נחום סרנה

נחום מתתיהו סרנה (באנגלית: Nahum Mattathias Sarna; 27 במרץ 1923 – 23 ביוני 2005) היה חוקר מקרא יהודי-אמריקאי, פרופסור למקרא באוניברסיטת ברנדייס (מסצ'וסטס).

ידוע בעיקר בזכות פירושיו לספרי בראשית, שמות ותהלים ובזכות תרומתו החשובה כעורך המהדורה המחקרית-מסורתית של החומש, JPS Torah Commentary. בנוסף, התפרסם כמי שהנגיש את המחקר המקראי לציבור היהודי בארצות הברית.

סרנה היה אחד מחשובי חוקרי המקרא היהודים בארצות הברית, ושימש כמרצה וחוקר באוניברסיטאות שונות, כמו גם בבית המדרש לרבנים באמריקה.

 ביוגרפיה 
סרנה נולד ב-1923 בלונדון למשפחה ציונית דתית. הוריו ליעקב יהודה סרנה ומילי (לבית הורונזיק), ילידי פולין. אביו היה רוויזיוניסט וממשפחה של "חובבי ציון". לסרנה-סגל שלוש אחיות: תאודורה (רות) רוידה, מחנכת, רחל סרנה-ארטן, שכתבה ספר על פרשת מיכלינה ארטן ואביבה סרנה-סגל, משוררת. עם פרוץ מלחמת העולם השנייה התגוררה המשפחה בלונדון תחת הבליץ, הוא ואחיותיו פונו לכפר יחד עם שאר ילדי לונדון.

לאחר המלחמה הוא סיים תואר שני באוניברסיטת לונדון בשנת 1946, ותואר מבית הספר ללימודי יהדות של לונדון בשנת 1947. הוא היה מרצה ביוניברסיטי קולג' לונדון בין השנים 1946 ל-1949.Helen Sarna renowned cataloger of Hebrew text

בשנת 1949 עלה עם אשתו לישראל והתעתד ללמוד באוניברסיטה העברית, אך באותה שנה נותק קמפוס הר הצופים מירושלים בידי הירדנים. ב-1951 עבר סרנה לפילדלפיה עם אשתו הלן ובנו יונתן, שנולד בישראל.

הוא קיבל את הדוקטורט שלו. ממכללת דרופסי לעברית וללימודי שפה בשנת 1955. הוא למד בתקופות שונות אצל כורש גורדון, איזידור אפשטיין וארתור מרמורשטיין והושפע רבות מעבודתו של יחזקאל קאופמן.

הוא היה מרצה במכללת גרץ בפילדלפיה בין השנים 1951 ל-1957, בין השנים 1957 ל-1963 הוא היה ספרן והחל מ-1963 פרופסור חבר לתנ"ך בבית המדרש לרבנים באמריקה. ב-1965 עבר לניוטון, מסצ'וסטס כדי להיות פרופסור חבר באוניברסיטת ברנדייס, ב-1967 היה פרופסור ללימודי מקרא על שם דורה גולדינג והחל מ-1969 ראש המחלקה ללימודי המזרח הקרוב והיהדות. הוא היה גם פרופסור אורח באוניברסיטת קולומביה, בבית הספר התאולוגי אנדובר ניוטון ובמכללת דרופסי בזמנים שונים לאורך שנות ה-60. הוא עזב את ברנדייס ב-1985 כדי ללמד באוניברסיטת פלורידה אטלנטיק.

משפחתו
ב-23 במרץ 1947 נשא לאשה את הלן הורוויץ, שאותה פגש בפגישה של תנועת נוער ציונית. אשתו, הלן, שהייתה ספרנית ההיברו קולג'  בבוסטון ונפטרה ב-2008, סייעה בעריכת כתביו הרבים. בנו, , הוא פרופסור להיסטוריה יהודית-אמריקנית באוניברסיטת ברנדייס.

נפטר לאחר מחלה ממושכת ב-2005 בבוקה רטון. הוא קבור בבית הקברות בית אל, אחד מבתי הקברות היהודיים ברחוב בייקר בווסט רוקסברי, בוסטון, מסצ'וסטס.

 מספריו 
 עולם התנ"ך, תהילים
 כרך א' 
כרך ב' 
 Understanding Genesis. New York: Jewish Theological Seminary of America, 1966
 Genesis: The Traditional Hebrew Text with New JPS Translation. Philadelphia, PA: Jewish Publication Society, 1989
 Exodus: The Traditional Hebrew Text with New JPS Translation. Philadelphia, PA: Jewish Publication Society, 1991

 פרסים 
1967: הפרס הלאומי לספרים יהודיים בקטגוריית מחשבה יהודית על הבנת ספר בראשית

לקריאה נוספת


 Minhah le-Nahum: biblical and other studies presented to Nahum M. Sarna in honour of his 70th birthday / edited by Marc Brettler and Michael Fishbane.

 קישורים חיצוניים 



 ביוגרפיה והערכה מחקרית של סרנה שנכתבה על ידי תלמידו, פרופ' , באתר TheTorah.com 
 ההקדמה לאסופת מחקריו של סרנה, Studies In Biblical Interpretation, שנכתבה על ידי תלמידו, פרופ' יעקב חיים טיגאי



 הערות שוליים 

קטגוריה:חוקרי מקרא
קטגוריה:חוקרי יהדות יהודים אמריקאים
קטגוריה:יהודים אמריקאים
קטגוריה:בוגרי בית הספר ללימודי יהדות של לונדון
קטגוריה:אמריקאים שנולדו ב-1923

קטגוריה:אמריקאים שנפטרו ב-2005